text: Både står på havnebunden
  06 december 2013 kl. 06.29
  
  Mens der har været højvande og oversvømmelse på vestkysten, så er det helt anderledes østpå.
  I Haderslev Havn er vandet fredag morgen stort set blæst væk - og bådene står mere eller mindre på bunden. Sådan bliver det dog ikke ved med at være. Østkystbyerne vil i løbet af i dag opleve at vandet kommer tilbage fra Østersøen og det kan give problemer med oversvømmelser i samtlige østkysthavne.
  